Author: kliska
Last saved by: vuckova
Company: MPSVR SR

Vyhodnotenie pripomienkového konania
k návrhu nariadenia vlády Slovenskej republiky o sumách vianočného príspevku v roku 2006

Spôsob pripomienkového konania:  skrátený postup  -  7 pracovných dní
Dátum ukončenia pripomienkového konania: 16. október 2006
Zoznam oslovených subjektov:
1.	Úrad vlády Slovenskej republiky
- Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny 
2.	Ministerstvo hospodárstva Slovenskej republiky
3.	Ministerstvo financií Slovenskej republiky
4.	Ministerstvo dopravy, pôšt a telekomunikácií Slovenskej republiky
5.	Ministerstvo pôdohospodárstva Slovenskej republiky
6.	Ministerstvo výstavby a regionálneho rozvoja Slovenskej republiky
7.	Ministerstvo vnútra Slovenskej republiky
8.	Ministerstvo obrany Slovenskej republiky
9.	Ministerstvo spravodlivosti Slovenskej republiky
10.	Ministerstvo zahraničných vecí Slovenskej republiky
11.	Ministerstvo životného prostredia Slovenskej republiky
12.	Ministerstvo školstva Slovenskej republiky
13.	Ministerstvo kultúry Slovenskej republiky
14.	Ministerstvo zdravotníctva Slovenskej republiky
15.	Úrad vlády Slovenskej republiky – sekcia kontroly
16.	Protimonopolný úrad Slovenskej republiky
17.	Štatistický úrad Slovenskej republiky
18.	Úrad geodézie, kartografie a katastra Slovenskej republiky
19.	Úrad jadrového dozoru Slovenskej republiky
20.	Úrad pre normalizáciu, metrológiu a skúšobníctvo Slovenskej republiky
21.	Úrad pre verejné obstarávanie
22.	Úrad priemyselného vlastníctva Slovenskej republiky
23.	Správa štátnych hmotných rezerv Slovenskej republiky
24.	Slovenská informačná služba
25.	Národný bezpečnostný úrad
26.	Úrad vlády SR – sekcia Inštitútu pre aproximáciu práva
27.	Odbor vládnej agendy Úradu vlády SR
28.	Národná banka Slovenska
29.	Najvyšší kontrolný úrad Slovenskej republiky
30.	Najvyšší súd Slovenskej republiky
31.	Generálna prokuratúra Slovenskej republiky
32.	Konfederácia odborových zväzov Slovenskej republiky
33.	Nezávislé kresťanské odbory Slovenska
34.	Asociácia zamestnávateľských zväzov a združení Slovenskej republiky
35.	Sociálna poisťovňa
36.	Združenie miest a obcí na Slovensku
37.	Slovenská akadémia vied – Jazykovedný ústav Ľ. Štúra
38.	Rada vlády Slovenskej republiky pre problematiku občanov so zdravotným postihnutím
39.	Ústredie práce, sociálnych vecí a rodiny  SR
40.	Úrad na ochranu osobných údajov
41.	Republiková únia zamestnávateľov SR
42.	Jednota dôchodcov na Slovensku

          Počet oslovených subjektov: 42
    Zaslali do stanoveného termínu: 29
                         Zaslali po termíne:   0

Vôbec nezaslali:  Úrad vlády SR – Dušan Čaplovič – podpredseda vlády SR pre vedomostnú spoločnosť, európske záležitosti, ľudské práva a menšiny                                                                                      
                               Ministerstvo spravodlivosti SR
                               Odbor vládnej agendy Úradu vlády SR
                               Nezávislé kresťanské odbory Slovenska
                               Asociácia zamestnávateľských zväzov a združení SR
                               Republiková únia zamestnávateľov
                               Štatistický úrad SR
                               Najvyšší kontrolný úrad SR
                               Národný bezpečnostný úrad SR
                               Najvyšší súd SR
                              Správa štátnych hmotných rezerv SR
                              Slovenská informačná služba
                              Rada vlády SR pre problematiku občanov so zdravotným postihnutím
                           
Subjekty, ktoré nemali pripomienky:  20
         Počet vznesených pripomienok: 12
                      z toho počet zásadných:   1
Počet neakceptovaných pripomienok:   8
                      z toho počet zásadných:   1
Rozporové konanie: s Ministerstvom hospodárstva SR dňa 17. 10. 2006; Ministerstvo hospodárstva SR ustúpilo od zásadnej pripomienky  
Rezort | Pripomienka | Typ | Vyh. | Spôsob vyhodnotenia

Úrad vlády SR
Sekcia – Inštitút pre aproximáciu práva

Upozorňujeme len na dôsledné dodržiavanie Legislatívnych pravidiel vlády Slovenskej republiky, ktoré v prílohe č. 1 ustanovujú, že je potrebné, ak problematika návrhu právneho predpisu nie je upravená právom ES/EÚ, uviesť namiesto vyjadrovania sa k jednotlivým bodom 4, 5 a 6 doložky zlučiteľnosti poznámku v tomto znení: „Keďže problematika návrhu právneho predpisu nie je upravená právom Európskych spoločenstiev a Európskej únie, je bezpredmetné vyjadrovať sa k bodom 4, 5 a 6.“ Navrhujeme preto text doložky upraviť.

O

A

- akceptuje sa;

Ministerstvo financií SR

1. V doložke finančných, ekonomických, environmentálnych vplyvov a vplyvov na zamestnanosť a podnikateľské prostredie je potrebné v bode I.I – Odhad dopadov na štátny rozpočet, v druhej tabuľke opraviť výdavky tak, aby ich súčty boli uvádzané matematicky správne.
2. Návrh je potrebné opätovne predložiť do pripomienkového konania až po schválení návrhu zákona o poskytovaní vianočného príspevku niektorým poberateľom dôchodku a o doplnení niektorých zákonov za účelom posúdenia jeho súladu s čl. 120 Ústavy SR.

O

O

N

N

- neakceptuje sa; súčty sú uvádzané matematicky správne pri zaokrúhľovaní na mil. Sk; príslušný text doložky bol v tejto súvislosti doplnený;

- neakceptuje sa; návrh zákona o poskytovaní vianočného príspevku niektorým poberateľom dôchodku a o doplnení niektorých zákonov bol dňa 24. októbra 2006 schválený Národnou radou Slovenskej republiky v znení, ktoré nevyžaduje jeho následné zmeny a doplnenia;

Ministerstvo školstva SR | V doložke zlučiteľnosti navrhovaného právneho predpisu s právom Európskych spoločenstiev a Európskej únie, odporúčam vypustiť body 4, 5, a 6 a za bodom 3 doplniť nasledovnú vetu: „Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4, 5 a 6 doložky zlučiteľnosti.“. | O | A | - akceptuje sa;

Ministerstvo hospodárstva SR

K Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie, str. 1 časť I: I: Odhad dopadov na štátny rozpočet, prvá veta: 
Zásadne nesúhlasím so zdôvodnením odhadu dopadu na štátny rozpočet, podľa ktorého návrh nariadenia predstavuje priamy dopad na štátny rozpočet iba v roku 2006.
 Odôvodnenie: Vychádzam zo zákona č. ..../2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov, v zmysle ktorého pôjde o každoročné poskytovanie vianočného príspevku. S poskytovaním tohto príspevku súvisí určenie jeho sumy, ktoré vychádza z daného percenta priemernej mzdy v hospodárstve SR ustanovené každoročne nariadením vlády. Z týchto dôvodov žiadam o úpravu vyššie uvedeného znenia časti I. I: Odhad dopadov na štátny rozpočet vyňatím výrazu „iba“. Predmetná veta by mala znieť: „Návrh nariadenia vlády má priamy dopad na štátny rozpočet v roku 2006.“

Z

N

-   neakceptuje sa; predložený návrh nariadenia vlády upravuje poskytovanie vianočného príspevku iba v roku 2006; vianočný príspevok sa vzhľadom na svoj charakter nezlučuje s dôchodkom, s ktorým sa vypláca; Ministerstvo hospodárstva SR ustúpilo od zásadnej pripomienky;

Sociálna poisťovňa | Za účelom zabezpečenia včasnej výplaty vianočného príspevku vo výplatnom termíne starobného dôchodku, invalidného dôchodku alebo sociálneho dôchodku v mesiaci december 2006 navrhujeme ustanoviť skorší dátum účinnosti predmetného nariadenia vlády Slovenskej republiky, a to 15. november 2006. | O | A | - akceptuje sa;

Jednota dôchodcov na Slovensku

Dávame na zváženie, že by medzi poberateľmi vianočného príspevku mohli byť aj predčasní dôchodcovia, ktorí spĺňajú kritériá. Práve tá časť z nich odišla do predčasného dôchodku z núdze.

O

N

-	neakceptuje sa; predmet nariadenia vlády ustanovuje zákon, na ktorého vykonanie sa nariadenie vlády navrhuje; pripomienka presahuje rámec predkladaného návrhu;
 Vládny návrh zákona o poskytovaní vianočného príspevku niektorým poberateľom dôchodku a o doplnení niektorých zákonov Národná rada Slovenskej republiky schválila dňa 24. októbra 2006 v znení pozmeňovacieho návrhu, ktorým sa ustanovuje poskytovanie vianočného príspevku aj poberateľovi predčasného starobného dôchodku.

Konfederácia odborových zväzov Slovenskej republiky

1. Vzhľadom na to, že vianočný príspevok je štátna sociálna dávka poskytovaná zo štátneho rozpočtu, vzniká oprávnená pochybnosť, či by sa nemala riešiť vianočným príspevkom aj ťažká sociálna situácia občanov poberajúcich dávku v hmotnej núdzi. 
2. Návrh vykonávacieho nariadenia vlády vychádza pri určení hranice príjmu pre určenie nároku na vianočný príspevok z určitého percenta priemernej mesačnej mzdy v hospodárstve SR, ale každá hranica spôsobuje určité nespravodlivosti. Naviac sa posudzuje dôchodok jednotlivých osôb, bez ohľadu na situáciu rodiny (napr. osamelá vdova môže byť vylúčená z nároku, dvaja dôchodcovia s vyšším spoločným príjmom dostanú vianočný príspevok obaja, alebo dôchodca s dôchodkovou dávkou vo výške 10.366.- Sk nemá nárok na vianočný príspevok, ale  dôchodca, ktorý má dôchodok o 1.- Sk menej  dostane vianočný príspevok vo výške 1.500.- Sk).

O

O

N

N

-  neakceptuje sa; pripomienka presahuje rámec predkladaného návrhu;

- neakceptuje sa; nemožno postupovať v rozpore s ustanoveniami zákona, na ktorého vykonanie sa nariadenie vlády navrhuje;

Národná banka Slovenska

1. Vyplatenie jednorazového príspevku nepovažujeme za krok zameraný na sociálne najcitlivejšiu skupinu. Odporúčame vyčlenené finančné prostriedky určené na vianočný príspevok použiť na podporu tých skupín obyvateľstva, ktoré čelia vyššiemu riziku chudoby, napríklad rodinám s nezaopatrenými deťmi. 
2. Odporúčame zmeniť spôsob výpočtu výšky vianočného príspevku, tak aby bolo viac súm vianočného príspevku, a nie iba tri, ako je navrhnuté v tomto návrhu nariadenia vlády Slovenskej republiky. Škála príspevkov by mohla byť v rozsahu od 2000 Sk až po 100 Sk odstupňovaná po 100 Sk.

O

O

N

N

-  neakceptuje sa; pripomienka presahuje rámec predkladaného návrhu;

- neakceptuje sa; navrhované odstupňovanie vianočných príspevkov  by neumožnilo Sociálnej poisťovni  včasnú výplatu vianočného príspevku vo výplatnom termíne dôchodku, s ktorým sa vianočný príspevok vypláca, v decembri 2006;

Slovenská akadémia vied – Jazykovedný ústav Ľ. Štúra | Podľa STN o písomnostiach značka slova percento sa od čísla zapísaného číslicami oddeľuje medzerou, preto v § 1 ods. 1 písm. a), b) a c) treba príslušný percentuálny údaj písať v podobe 20 %, 40 %, 60 % (nie v podobe 20%, 40%, 60%). | O | A | - akceptuje sa;